Rikunarita-ORG/Wikinium huggingface dataset:
# జెన్నీ

| జెన్నీ |
| --- |
| మార్టూరులోసోమేపల్లి సాహితీ పురస్కారం సభలో |
| జననం | పోలాప్రగడ జనార్ధన రావు ఆలమూరు, తూర్పు గోదావరి జిల్లా |
| పిల్లలు | 2 |
| తల్లిదండ్రులు | * పోలాప్రగడ సుబ్బారావు (తండ్రి)
* పోలాప్రగడ లక్ష్మీ దేవి (తల్లి)
 |

**జెన్నీ** గా పేరుగాంచిన **పోలాప్రగడ జనార్ధనరావు** ఒక ప్రముఖ సినీ, టీవీ నటుడు, మూకాభినయ (మైమ్) కళాకారుడు. 400 కి పైగా సినిమాలు, 1000 కి పైగా టీవీ కార్యక్రమాల్లోనూ నటించాడు.100 దాకా రేడియో కార్యక్రమాల్లో పాల్గొన్నాడు.

## జీవితం

జనార్ధన రావు రాజమండ్రికి సమీపంలోని ఆలమూరు లో ఒక తెలుగు బ్రాహ్మణ కుటుంబంలో పోలాప్రగడ సుబ్బారావు, లక్ష్మీదేవి దంపతులకు పదిమంది సంతానంలో ఒకడుగా జన్మించాడు. మచిలీపట్నంలో పీయూసీ చదివాడు. బడిలో ఉన్నప్పుడు ఆల్ ఇండియా బ్యాడ్మింటన్ చాంపియన్ షిప్ లో జాతీయ స్థాయిలో పాల్గొన్నాడు. భీమవరంలో బీ.కాం, హైదరాబాదు ఉస్మానియా విశ్వవిద్యాలయంలో ఎం.కాం చదివాడు. తరువాత ఆయనకు ఇసిఐఎల్ లో అసిస్టెంటు డైరెక్టరుగా ఉద్యోగం లభించింది.
ఉద్యోగ బాధ్యతల వలన సినీరంగం పై ఎక్కువ దృష్టి సారించలేదు. 2000 లో తన ఉద్యోగానికి స్వచ్ఛంద పదవీ విరమణ చేశాక సినిమాల మీద దృష్టి కేంద్రీకరించేందుకు సమయం చిక్కింది. ఆయనకు ఇద్దరు పిల్లలు; ఒక అమ్మాయి, ఒక అబ్బాయి. అబ్బాయి బ్యాంకింగ్ రంగంలో స్థిరపడ్డాడు. అమ్మాయికి వివాహమైంది.

## కెరీర్

ఆయన పదో ఏటనే నాటకాల్లో నటించడం మొదలుపెట్టాడు.యువనటుడిగా ఎదిగిన తర్వాత సినిమాల్లో నటించే అవకాశం వచ్చింది. ప్రముఖ దర్శకుడు జంధ్యాల ఈయన ప్రదర్శిస్తున్న ఒక నాటకానికి అతిథిగా వచ్చి అహ నా పెళ్ళంట సినిమాలో అవకాశం ఇచ్చాడు.అప్పుడే తెలుగు సినీ పరిశ్రమ నెమ్మదిగా మద్రాసు నుండి హైదరాబాదుకు మారుతుంది.నటులను మద్రాసు నుండి హైదరాబాదుకు తీసుకురావడం ఖర్చుతో కూడుకున్న పని అవడంతో హైదరాబాదులో ఉన్న నటులకు అవకాశాలు పెరిగాయి.అప్పట్లో అక్కడ ఈసీఐఎల్ లో ఉద్యోగం చేస్తున్న జెన్నీకి వరుసగా అవకాశాలు వచ్చాయి.

యమలీల లో ఆయన పోషించిన పత్రికా సంపాదకుడి పాత్ర మంచి పేరు తీసుకు రావడంతో వరుసగా అలాంటి పాత్రల్లోనే అవకాశాలు వచ్చాయి.మరొక సినిమాలో చర్చి ఫాదర్ వేషం ఆదరణ పొందడంతో ఆయన నటించిన దాదాపు 400 సినిమాల్లో సుమారు 100 సినిమాల్లో చర్చి ఫాదర్ వేషం వేయాల్సి వచ్చింది.

ఆయన సినిమా రంగానికి వచ్చిన కొత్తల్లో సహాయ దర్శకులుగా ఉన్న శ్రీను వైట్ల, వి. వి. వినాయక్ లాంటి దర్శకులు ఆయన్ను గుర్తుంచుకుని ఇప్పటికీ తమ సినిమాల్లో అవకాశాలు కల్పిస్తున్నారు.

## ఇతర రంగాలు

శంకరమంచి పార్థసారధి అనే రచయిత, తల్లావజ్జల సుందరం అనే నాటక దర్శకుడితో కలిసి శ్రీ మురళీ కళా నిలయం పేరుతో ఇప్పటికీ నాటక ప్రదర్శనలిస్తున్నాడు.మధు ఫిల్మ్ ఇన్‌స్టిట్యూట్‌లోను, నిజాం కాలేజీలోనూ థియేటర్ ఆర్ట్స్ ఫ్యాకల్టీగా కూడా పనిచేస్తున్నాడు.రచయితగా యాభైకి పైగా కథలు రాశాడు.అందులో ఓ పదిహేను కథలు బహుమతిని గెలుచుకున్నాయి.

* 2012, 2013 సంవత్సరాలకుగాను తన కథలకు రెండు సార్లు సోమేపల్లి సాహితీ పురస్కారం అందుకున్నారు.

## సినిమాలు

* ఆంటీ (1995)
* అహ నా పెళ్ళంట
* విజయ్ (1989)
* తోడు (1997)
* ప్రాణదాత
* మాయలోడు
* యమలీల
* హలో బ్రదర్
* ఠాగూర్
* మిస్టర్ గిరీశం (2009)
* ఆ ఒక్కడు (2009)
* వేట (2009)
* అయ్యారే (2012)
* అయ్యప్ప దీక్ష (2006)
* శ్లోకం (2005)
* ఒక పెళ్ళాం ముద్దు రెండో పెళ్ళాం వద్దు (2004)
* ప్రేమించుకున్నాం పెళ్ళికి రండి (2004)
* నేను పెళ్ళికి రెడీ (2003)
* నీతో వస్తా (2003)
* చంటిగాడు (2003)
* విలన్ (2003)
* దూకుడు
* రెడీ
* ఆగడు
* సేవకుడు (2013)
* అతడు ఆమె ప్రియుడు (2022)
* సురాపానం (2022)
* సావిత్రి w/o సత్యమూర్తి
* జ్యుయల్ థీఫ్ (2024)
* ఉప్పు కప్పురంబు (2025)

## మూలాలు
# సంగీత (నటి)

|  |
| --- |
| సంగీత(Sangeetha) |
|

---

వ్యక్తిగత వివరాలు
 |

---

 |
| జీవిత భాగస్వామి
 | సుందర్‌రాజన్
 |
| నివాసం
 | హైదరాబాద్
 |

**సంగీత** తెలుగు సినిమా నటీమణి. వరంగల్ వాసి అయిన సంగీత ఈమె 1975లో తీర్పు, ముత్యాల ముగ్గు సినిమాల ద్వారా వెండితెరకు పరిచయమైంది. ఈమె అసలు పేరు లత కాగా నిర్మాత యు.విశ్వేశ్వర రావు ఈమె పేరును 'సంగీత'గా మార్చాడు. ఈమె తెలుగు, కన్నడ, తమిళ, మలయాళ, ఒరియా భాషలలో 500కు పైగా చిత్రాలలో నటించింది. వాటిలో తాయారమ్మ బంగారయ్య, చిలకమ్మ చెప్పింది, శ్రీరామ పట్టాభిషేకం చిత్రాలు మంచి విజయాన్ని సాధించాయి. 2008లో సినిమా నిర్మాణరంగంలో ప్రవేశించి భాగస్వామిగా తన మేనల్లుడు పి.సునీల్‌తో పసుపులేటి ప్రొడక్షన్స్ బ్యానర్‌పై *ఈ వయసులో* మొదలైన చిత్రాలను నిర్మించింది.

## నటించిన సినిమాలు

* తీర్పు (1975)
* ముత్యాల ముగ్గు (1975)
* అందరూ బాగుండాలి (1976)
* పెద్దన్నయ్య(1976)
* చిలకమ్మ చెప్పింది (1977)
* మనుషులు చేసిన దొంగలు (1977)
* శ్రీరామ పట్టాభిషేకం (1978)
* మనిషిలో మనిషి (1978)
* తాయారమ్మ బంగారయ్య (1979)
* కోడళ్ళొస్తున్నారు జాగ్రత్త (1980)
* నకిలీ మనిషి (1980)
* బంగారులక్ష్మి (1980)
* భలే కృష్ణుడు (1980)
* సన్నాయి అప్పన్న (1980)
* ప్రేమ నాటకం (1981)
* ఇంట్లో రామయ్య వీధిలో కృష్ణయ్య (1982)
* పెళ్లీడు పిల్లలు (1982)
* ఖైదీ (1983)
* మహానగరంలో మాయగాడు (1984)
* శ్రీవారికి ప్రేమలేఖ (1984)
* జగదేకవీరుడు అతిలోకసుందరి (1990)
* మా ఇంటి కృష్ణుడు (1990)
* ఆమె (1994)
* ఘరానా అల్లుడు (1994)
* పెళ్ళికొడుకు (1994)
* భైరవ ద్వీపం (1994)
* శుభమస్తు (1995)
* కోనసీమ మొనగాడు (1996)
* సోగ్గాడి పెళ్ళాం(1996)
* గోకులంలో సీత (1997)
* తొలిప్రేమ (1998)
* రత్నగిరి అమ్మోరు (1999)
* బద్రి (2000)
* అడవిచుక్క (2000)
* చిన్నా (2001)
* ప్రేమసందడి (2001)
* నువ్వు నేను (2001)
* స్నేహమంటే ఇదేరా (2001)
* నీ స్నేహం (2002)
* అనగనగా ఓ కుర్రాడు (2003)
* శివమణి (2003)
* అయిందా లేదా (2005)
* అవునన్నా కాదన్నా (2005)
* నువ్వంటే నాకిష్టం (2005)
* సీతాకోకచిలుక (2006)
* అతడెవరు (2007)
* సుందరకాండ (2008)
* ఏక్ నిరంజన్ (2009)
* సేవకుడు (2013)
* తోలుబొమ్మలాట (2019)
* ప్రెషర్ కుక్కర్ (2020)

## మూలాలు

## బయటి లింకులు

* ఇంటర్నెట్ మూవీ డేటాబేసు లో ఐ.ఎం.డి.బి.లో సంగీత పేజీ పేజీ
# రజిత

| రజిత |
| --- |
|  |
| జననం | మల్లెల రజిత  (1972-10-18) 1972 అక్టోబరు 18 కాకినాడ |
| చదువు | ఇంటర్మీడియట్ |
| వృత్తి | సినీ నటి |
| తల్లిదండ్రులు | * మల్లెల రామారావు (తండ్రి)
* మల్లెల విజయలక్ష్మి (తల్లి)
 |

**రజిత** ఒక సినీ సహాయ నటి. తెలుగులోనే కాక ఒరియా, తమిళం, కన్నడ, మలయాళ భాషల్లో 300 పైగా సినిమాల్లో నటించింది. 1998 లో పెళ్ళికానుక సినిమాలో ఉత్తమ హాస్యనటిగా రాష్ట్ర ప్రభుత్వ పురస్కారం అందుకుంది.

## వ్యక్తిగత వివరాలు

ఆమె తల్లిదండ్రులు మల్లెల రామారావు, విజయలక్ష్మి. వారి స్వస్థలం తూర్పు గోదావరి జిల్లా, కొల్ల. తండ్రి రజిత చిన్నతనంలో ఉండగానే చనిపోయారు. తల్లే ఆమెను శ్రద్ధగా చదివించింది. ఆమె బాగా చదువుకుని డాక్టరు కావాలని అనుకునేది. రజితకు ఇద్దరు అక్కలు ఉన్నారు. పదో తరగతి దాకా కాకినాడలో చదివింది. ఇంటర్మీడియట్ చెన్నై లో చదివింది. రజిత పుస్తకాలు బాగా చదువుతుంది. సహాయ నటీమణులు కృష్ణవేణి, రాగిణి ఆమెకు పినతల్లులు అవుతారు. వారు ఆ రంగంలోనే ఉన్నా ఆమెకు నటనపై అంతగా ఆసక్తి ఉండేది కాదు. రజిత పెళ్ళి చేసుకోలేదు. తల్లితో కలిసి ఉంటున్నారు.

## కెరీర్

1987లో కె. రాఘవేంద్రరావు దర్శకత్వంలో వచ్చిన అగ్నిపుత్రుడు ఆమె మొదటి సినిమా. తొమ్మిదో తరగతి చదువుతున్నప్పుడే చెన్నైలో ఉన్న పిన్నమ్మ కృష్ణవేణి దగ్గరికి వెళ్ళింది. ఆమెతో కలిసి నాగార్జున హీరోగా అగ్నిపుత్రుడు సినిమా చిత్రీకరణ జరుగుతోంది. ఆమెను చూసిన పరుచూరి గోపాలకృష్ణ ఆమెను చూసి ఆమెను రాఘవేంద్రరావుకు పరిచయం చేశాడు. ఆయన ఆమెను ఆ సినిమాలో నాగేశ్వరరావు కూతురుగా నటించమన్నారు. సినిమాల మీద ఆసక్తిలేక మొదట్లో వద్దని చెప్పినా వారు నచ్చచెప్పటంతో అందుకు అంగీకరించింది. తరువాత ఆమెకు వరుసగా ఆమెకు అవకాశాలు వచ్చాయి. ఆ సినిమాల్లో నటించిన తర్వాత మళ్లీ కాకినాడకు వచ్చి పదో తరగతి పూర్తి చేసింది. మళ్ళీ ఇంటర్మీడియట్ కోసం చెన్నై వెళ్ళినపుడు చదువుకుంటూనే సినిమాల్లో నటించేది.

సాహసం చేయరా ఢింబకా, వివాహ భోజనంబు, చినరాయుడు లాంటి సినిమాల్లో నటించింది. తమిళం, కన్నడ భాషల్లో కథానాయికగా కూడా నటించింది. 1995 నుంచి నటన వైపు పూర్తి స్థాయిలో దృష్టి పెట్టింది. 1998 లో పెళ్ళికానుక సినిమాలో ఉత్తమ హాస్యనటిగా రాష్ట్ర ప్రభుత్వ పురస్కారం అందుకుంది. తమిళం, కన్నడ సినిమాల్లో కథానాయికగా నటించింది.

## సినిమాలు

* అగ్నిపుత్రుడు
* అమ్మ రాజీనామా
* వివాహ భోజనంబు
* చినరాయుడు
* జాబిలమ్మ పెళ్ళి (1996)
* పెళ్ళి సందడి
* పెళ్ళి కానుక
* ప్రేమించుకుందాం రా
* పెళ్ళి చేసుకుందాం (1997)
* సూర్యవంశం
* ఇంద్ర
* 6 టీన్స్ (2001)
* అందాల ఓ చిలకా (2001)
* ఇదే నా మొదటి ప్రేమలేఖ (2001)
* శుభాశీస్సులు (2001)
* అల్లరి రాముడు (2002)
* నాగప్రతిష్ఠ (2003)
* విలన్ (2003)
* విద్యార్థి (2004)
* అదిరిందయ్యా చంద్రం (2005)
* బావ నచ్చాడు
* 1940 లో ఒక గ్రామం
* మనసున్న మారాజు
* కబడ్డీ కబడ్డీ
* దొంగోడు
* మల్లీశ్వరి
* ఊయల
* పెళ్ళైన కొత్తలో
* పెళ్ళాంతో పనేంటి
* 143 (2004)
* సర్దార్ పాపన్న (2006)
* సొంతం
* తొట్టిగ్యాంగ్
* ప్రేమించు
* కాంచనమాల కేబుల్ టి.వి.
* కొత్త బంగారు లోకం
* సదా మీ సేవలో
* ఢమరుకం
* మిస్టర్ పర్ఫెక్ట్
* సీతమ్మ వాకిట్లో సిరిమల్లె చెట్టు
* క్రికెట్ గర్ల్స్ & బీర్ (2011)
* సౌఖ్యం (2015)
* భమ్ బోలేనాథ్ (2015)
* ఇంట్లో దెయ్యం నాకేం భయం (2016)
* బాబు బంగారం (2016)
* ఆటాడుకుందాం రా (2016)
* మా అబ్బాయి (2017)
* తెనాలి రామకృష్ణ బిఏ.బిఎల్ (2019)
* బంగారు బుల్లోడు (2021)
* గాలి సంపత్ (2021)
* చావు కబురు చల్లగా (2021)
* ఊర్వశివో రాక్షసివో (2022)
* స్కంద (2023)
* భైరవం (2025)

## మూలాలు
# స్వయంవరం (1999 సినిమా)

|  |  |
| --- | --- |
|  | తెలుగు సినిమా\*వేదిక |

| స్వయంవరం |
| --- |
|  |
| దర్శకత్వం | కె. విజయ భాస్కర్ |
| రచన | త్రివిక్రమ్ శ్రీనివాస్ |
| స్క్రీన్ ప్లే | కె. విజయ భాస్కర్ |
| కథ | త్రివిక్రమ్ శ్రీనివాస్ |
| నిర్మాత | వెంకట శ్యాంప్రసాద్ |
| తారాగణం | వేణు లయ |
| ఛాయాగ్రహణం | కె. ప్రసాద్ |
| కూర్పు | మార్తాండ్ కె. వెంకటేష్ |
| సంగీతం | వందేమాతరం శ్రీనివాస్ |
| నిర్మాణ సంస్థ | ఎస్. పి. ఎంటర్టైన్మెంట్స్ |
| విడుదల తేదీ | 1999 ఏప్రిల్ 22 (1999-04-22) |
| భాష | తెలుగు |

**స్వయంవరం** 1999 లో కె. విజయ భాస్కర్ దర్శకత్వంలో విడుదలైన సినిమా. వేణు, లయ ఈ చిత్రం ద్వారా నాయకా, నాయికలుగా వెండితెరకు పరిచయమయ్యారు. వందేమాతరం శ్రీనివాస్ ఈ సినిమాకు స్వరాలు సమకూర్చాడు.

## తారాగణం

* వేణు
* లయ
* కోట శ్రీనివాసరావు
* సుధ
* కవిత
* ఆలీ
* గిరిబాబు
* బ్రహ్మాజీ
* సునీల్
* ఎం. ఎస్. నారాయణ
* ప్రభు
* గిరిధర్
* సాయిగోపాల్ ఆర్
* ఆరాధన
* దేవి
* హరికృష్ణ
* మధు
* శ్రీనివాస చౌదరి

## పాటలు

* కీరవాణి రాగంలో (రచన: భువనచంద్ర; గాయకులు: ఉదిత్ నారాయణ్, స్వర్ణలత)
* వినవే చెలి (రచన: భువనచంద్ర; గాయకుడు సోనూ నిగమ్)
* పికాసో చిత్రమా (రచన: భువనచంద్ర; గాయకుడు: బాలు)
* మరల తెలుపనా (రచన: భువనచంద్ర; గాయని: చిత్ర)
* పెళ్ళి చేసుకోరా (రచన: భువనచంద్ర; గాయకుడు: మనో)
* యర రా రోయి (రచన: భువనచంద్ర; గాయకుడు: సురేష్ పీటర్స్)

## మూలాలు
# వాసు (సినిమా)

|  |
| --- |
| **వాసు** (2002 తెలుగు సినిమా) |
|  |
| దర్శకత్వం | ఎ.కరుణాకరన్ |
| నిర్మాణం | కె.ఎస్.రామారావు |
| కథ | ఎ.కరుణాకరన్ |
| చిత్రానువాదం | ఎ.కరుణాకరన్ |
| తారాగణం | వెంకటేశ్ భూమిక |
| సంగీతం | హేరిస్ జయరాజ్ |
| నేపథ్య గానం | ఎస్.పి.బాలసుబ్రమణ్యం |
| గీతరచన | సిరివెన్నెల సీతారామశాస్త్రి |
| కూర్పు | మార్తాండ్ కె.వెంకటేష్ |
| అవార్డులు | నంది అవార్డు |
| భాష | తెలుగు |

**వాసు** 2002 లో విడుదలైన తెలుగు చిత్రం. నటుడు వెంకటేశ్, భూమిక ప్రధాన తారాగణంగా కరుణాకరన్ దర్శకత్వంలో కె.ఎస్.రామారావు నిర్మించిన చిత్రం. ఇందులోని పాటలన్నీ అత్యంత ప్రజాదరణ పొందాయి. గాయకుడు పద్మశ్రీ ఎస్.పి.బాలసుబ్రమణ్యం ఇందులో పాడిన **నీజ్ఞాపకాలే నన్ను తడిమేలే** పాటకు గానూ 2002 సంవత్సరపు నంది పురస్కారాన్ని అందుకొన్నారు.

## కథ

వాసు (వెంకటేష్) పోలీసు అధికారి రావు (విజయకుమార్) కొడుకు. గ్రాడ్యుయేషన్ పూర్తి కాగానే కాలేజీ క్యాంటీన్ నడుపుతుంటాడు. దాంతోపాటు ఒక సంగీత పాఠశాలను కూడా నడుపుతూ చిన్నపిల్లలకు సంగీతం నేర్పిస్తూ జీవితం సాగిస్తుంటాడు. వాసు తండ్రి తనలాగే తన కొడుకును కూడా ఎప్పటికైనా ఒక ఐ. పి. ఎస్ అధికారిగా చూడాలనుకుంటూ ఉంటాడు. కానీ వాసుకు మాత్రం సంగీతంపై ఆసక్తి ఉంటుంది. ఎలాగైనా అందులో మంచి పేరు సాధించాలనుకుంటూ ఉంటాడు. అదే సమయంలో ఈ లోపు వాసు దివ్య (భూమిక) అనే అమ్మాయిని చూసి ఆమెతో ప్రేమలో పడతాడు. ఆమె దృష్టిలో పడాలని నానా రకాలుగా ప్రయత్నించి నవ్వులపాలవుతుంటాడు.

ఒకసారి తన దగ్గర పనిచేసిన ఎస్సై కొడుకు (బ్రహ్మాజీ) ఐ. పి. ఎస్ కి ఎంపికై రావు ఆశీర్వాదం కోసం వస్తాడు. రావు గారే తన స్ఫూర్తి అని గర్వంగా చెబుతాడు. ఆయన మాత్రం కొడుకు తన మాట ఎందుకని వినడం లేదో అని బాధపడి అతన్ని కొడుక్కి నచ్చజెప్పమంటాడు. కానీ వాసు మాత్రం తనదగ్గరున్న సంగీత విద్యను ప్రదర్శించి అతని మెప్పును పొందుతాడు.

ఒకసారి రావు వాసు బయట కొంతమందితో గొడవపడ్డం చూసి అతని ప్రవర్తన నచ్చక ఇంట్లోంచి బయటకు వెళ్ళగొడతాడు. కానీ అతను బయటకు వెళ్ళేటపుడే దివ్య తన లగేజీతో ఆ ఇంట్లో ప్రవేశిస్తుంది. దివ్య రావు చిన్నప్పటి స్నేహితుడి కూతురని వాసుకు తరువాత తెలుస్తుంది. ఆమెకు దగ్గరవడానికి తాను సంగీతం జోలికి వెళ్ళనని వాళ్ళ నాన్నను నమ్మించి మళ్ళీ ఇంట్లోకి వస్తాడు. కానీ రహస్యంగా సంగీత సాధన కొనసాగిస్తూ ఉంటాడు. దివ్య కూడా సంగీతంలో అతని ప్రతిభను గుర్తించి అతన్ని ప్రోత్సహిస్తుంటుంది.

## తారాగణం

* వెంకటేష్ .. వాసు
* భూమిక .. దివ్య
* ఆలీ
* సునీల్
* మంజుల .. కమల వాసు అమ్మ
* విజయ్ కుమార్ .. కమీషనర్ రావు, వాసు నాన్న
* వర్ష (రాధిక)
* అచ్యుత్
* జోగి నాయుడు
* జూనియర్ రేలంగి - డాక్టర్

## సాంకేతిక సిబ్బంది

* దర్శకుడు - ఎ.కరుణాకరన్
* సంగీతం- హేరిస్ జయరాజ్
* నిర్మాత - కె.ఎస్.రామారావు

## పాటలు

* సోనారే.. సోనారే
* పాటకు ప్రాణం పల్లవి అయితే..ప్రేమకు ప్రాణం ప్రేయసి కాదా... (గాయకులు: కె. కె., స్వర్ణలత) రచన: పోతుల రవికిరణ్.
* ఓ ప్రేమా.. ఓ ప్రేమా.. (గాయకుడు: దేవన్) రచన: పోతుల రవికిరణ్
* వాలే వాలే పొద్దుల తెగ ముద్దొస్తావే మరదలా (గాయకులు: బాలు, చిత్ర, కార్తిక్) రచన: పోతుల రవికిరణ్
* నీ జ్ఞాపకాలే నన్ను తడిమేలే(బాలు)
* నమ్మవే అమ్మాయి, హరీష్ రాఘవేంద్ర, కె ఎస్ చిత్ర, రచన: సిరివెన్నెల సీతారామశాస్త్రి.
* స్పోర్టివ్ బాయ్స్ , కె.కె., క్లింటన్ సిరిజో, టీప్పు, రచన: సాహితీ
* పాడనా తియ్యగా, ఎస్ పి బాలసుబ్రహ్మణ్యం, రచన: పోతుల రవికిరణ్.

## బయటి లింకులు

* చిత్రవివరాలు
# జై చిరంజీవ

|  |
| --- |
| **జై చిరంజీవ** (2006 తెలుగు సినిమా) |
|  |
| దర్శకత్వం | కె. విజయభాస్కర్ |
| తారాగణం | చిరంజీవి, భూమిక, సమీరా రెడ్డి, వేణు మాధవ్, సునీల్, సుజిత |
| సంగీతం | మణి శర్మ |
| కూర్పు | కోటగిరి వెంకటేశ్వరరావు |
| భాష | తెలుగు |

**జై చిరంజీవ** 2006 లో కె. విజయభాస్కర్ దర్శకత్వంలో విడుదలైన సినిమా. ఇందులో చిరంజీవి, సమీరా రెడ్డి, భూమిక ప్రధాన పాత్రలు పోషించారు.

## కథ

సత్యనారాయణ అమలాపురంలో తన చెల్లెలు, బావ, తల్లితో కలిసి అమలాపురంలో నివసిస్తుంటాడు. సత్యనారాయణ తన మేన కోడల్ని ఎంతో ప్రేమగా చూసుకుంటాడు. గన్ స్మగ్లింగ్ కి చెందిన వాడిలో ఒకడు సైలెంట్ గన్ సౌండ్ రాకుండా ఎలా పనిచేస్తుందో పరీక్షించడం కోసం ఆ పాప మీద గురి ఎంచుకుంటాడు. బుల్లెట్ తగిలి పాప చనిపోతుంది. తన మేనకోడల్ని చంపిన వారిని వెతికి పట్టుకుని చిరంజీవి వాళ్ళని అంతం చెయ్యడంతో సినిమా ముగుస్తుంది.

## తారాగణం

* సత్యనారాయణ మూర్తి గా చిరంజీవి
* శైలు గా సమీరా రెడ్డి
* నీలు గా భూమిక
* పశుపతి గా అర్బాజ్ ఖాన్
* రామకోటి గా జయప్రకాశ్ రెడ్డి
* సత్యనారాయణ చెల్లెలుగా సుజిత
* సత్యనారాయణ బావ గా సమీర్
* వేణుమాధవ్
* ధనుష్ కోటి గా సునీల్
* నీలు తండ్రి గా వైజాగ్ ప్రసాద్
* నీలు బాబాయి శాంతి స్వరూప్ గా బ్రహ్మానందం
* ఉత్తేజ్
* సుమిత్ర

## సంభాషణలు

## పాటలు

థిల్లానా దీంతనాన అనే పాటలో సంగీత దర్శకుడు మణిశర్మ కాసేపు కనిపిస్తాడు.

| జై చిరంజీవ |
| --- |
| సినిమా పాటలు by మణిశర్మ |
| Released | 14 నవంబర్ 2005 |
| Genre | సినిమా పాటలు |
| Length | 30:58 |
| Label | ఆదిత్య మ్యూజిక్ |
| Producer | మణిశర్మ |
| మణిశర్మ chronology |
|

|  |  |  |
| --- | --- | --- |
| *అల్లరి పిడుగు* (2005)
 | జై చిరంజీవ (2005)
 | *రణం* (2006)
 |

 |

సంగీతాన్ని పూర్తిగా సమకూర్చినవారు: మణిశర్మ.

పాటల జాబితా| సం. | పాట | పాట రచయిత | గాయకులు | పాట నిడివి |
| --- | --- | --- | --- | --- |
| 1. | "జై జై గణేశ" | చంద్రబోస్ | ఎస్. పి. బాలసుబ్రహ్మణ్యం, మల్లికార్జున్ | 5:43 |
| 2. | "కో కో కోడి" | భువనచంద్ర | ఉదిత్ నారాయణ్, కె. ఎస్. చిత్ర | 5:03 |
| 3. | "థమ్స్ అప్ థండర్" | సిరివెన్నెల సీతారామశాస్త్రి | మహాలక్ష్మి అయ్యర్, నిహాల్ కొండూరి | 5:21 |
| 4. | "తిల్లాన" | సిరివెన్నెల సీతారామశాస్త్రి | శంకర్ మహదేవన్ | 4:48 |
| 5. | "హే జన" | చంద్రబోస్, భాస్కరభట్ల | కేకే | 5:04 |
| 6. | "మహా ముద్దు" | సిరివెన్నెల సీతారామశాస్త్రి | శ్రేయా ఘోషల్, కార్తీక్ | 5:06 |
| మొత్తం నిడివి: | 30:58 |

## పురస్కారాలు

* నంది పురస్కారాలు
	+ నంది ఉత్తమ ఆడియోగ్రాఫర్స్: పి. మధుసూధన్ రెడ్డి
# నువ్వే నువ్వే

|  |  |
| --- | --- |
|  | తెలుగు సినిమా\*వేదిక |

| నువ్వే నువ్వే |
| --- |
| దర్శకత్వం | త్రివిక్రమ్ శ్రీనివాస్ |
| రచన | త్రివిక్రమ్ శ్రీనివాస్ |
| స్క్రీన్ ప్లే | త్రివిక్రమ్ శ్రీనివాస్ |
| నిర్మాత | స్రవంతి రవికిషోర్ |
| తారాగణం | తరుణ్ శ్రియ ప్రకాష్ రాజ్ |
| కూర్పు | శ్రీకర్ ప్రసాద్ |
| సంగీతం | కోటి |
| విడుదల తేదీ | 10 అక్టోబర్ 2002 |
| దేశం | భారతదేశం |
| భాష | తెలుగు |

నువ్వే నువ్వే త్రివిక్రమ్ శ్రీనివాస్
దర్శకత్వం వహించిన తోలి తెలుగు సినిమా. సినిమాలో తరుణ్, శ్రియ, ప్రకాష్ రాజ్ ముఖ్యపాత్రలు ధరించారు.

ఉత్తమ ద్వితీయ చిత్రంగా రజిత నంది అవార్డు 2002 వ సంవత్సరానికి ఎంపికైంది.

## కథాంశం

అంజలి (శ్రీయ) విశ్వనాథ్ (ప్రకాష్ రాజ్) అనే ఒక ధనవంతుడి కూతురు. విశ్వనాథ్ కి కూతురంటే ప్రాణం. ఆమెకు భర్తయ్యే వాడు తనకు అన్ని విధాలా నచ్చాలనీ, తనకు ఎదురు చెప్పకూడని వాడు అయ్యుండాలని అతని కోరిక. రిషి (తరుణ్) ఒక మధ్యతరగతి కుటుంబానికి చెందిన సరదా అబ్బాయి. అతని తండ్రి (చంద్రమోహన్) కి ఒక దుకాణం ఉంటుంది. రిషి సీనియర్ గా ఉన్న కళాశాలలో అంజలి (శ్రియ) కూడా చేరుతుంది. చిన్న చిలిపి తగాదాల తర్వాత ఇద్దరూ ప్రేమలో పడతారు. అంజలి పుట్టిన రోజున ఆమెకు ఆశ్చర్యానికి గురిచేద్దామని ఆమెకు చెప్పకుండా రిషి ముంబైకి తీసుకెళ్తాడు. ఈ సంఘటనతో విశ్వనాథ్ కి తన కూతురు ప్రేమలో పడిందని అర్థం అవుతుంది.

విశ్వనాథ్ రిషిని తన ఇంటికి పిలిపించి తన కూతురుని పెళ్ళి చేసుకుని పోషించడానికి అతని అర్హతలేమిటో నిరూపించుకోమంటాడు. అందుకు రిషి సరైన సమాధానం చెప్పకపోవడంతో ఒక కోటి రూపాయలు అతనికిచ్చి తన కూతురిని మరిచిపొమ్మంటాడు. రిషి ఆ డబ్బును తిరిగిచ్చేస్తాడు. తన పడే బాధ ఎలా ఉంటుందో తెలియాలని విశ్వనాథ్ ఒక యాచకుడిని రిషి చెల్లికి పెళ్ళిసంబంధంగా తీసుకెళ్తాడు. దాంతో రిషి కుటుంబం చాలా బాధ పడుతుంది. రిషి విశ్వనాథ్ ఆఫీసుకు వెళ్ళి అక్కడి కంప్యూటర్లు, వస్తువులు ధ్వంసం చేసే వస్తాడు. తన చెల్లిలికి, బిచ్చగాడికీ మధ్య ప్రేమ లేదనీ, కానీ తనకు, అంజలికి మధ్య ప్రేమ ఉందని వాదిస్తాడు. అంజలి రిషిని తలుచుకుని బాధ పడుతుంటుంది. కూతురు బాధను చూడలేని విశ్వనాథ్ ఆమెను తన దగ్గర పనిచేసే వేరే అతనికి ఇచ్చి పెళ్ళి చేయాలని చూస్తాడు. అంజలి నేరుగా రిషి ఇంటికి వెళ్ళిపోయి వెంటనే తనను పెళ్ళి చేసుకోమని కోరుతుంది. కానీ రిషి అది సరైన పద్ధతి కాదని ఆమెకు నచ్చజెప్పి ఆమెను తిరిగి వాళ్ళ ఇంటి దగ్గర దింపేసి వస్తాడు. చివరికి అంజలికి రిషి పట్ల ఉన్న ప్రేమను తెలుసుకుని విశ్వనాథ్ వాళ్ళిద్దరి పెళ్ళి జరిపించడంతో కథ ముగుస్తుంది.

## తారాగణం

* తరుణ్
* శ్రీయ
* ప్రకాష్ రాజ్
* చంద్రమోహన్ - తరుణ్ తండ్రి
* సుధ (నటి) - తరుణ్ తల్లి
* సునీల్ (నటుడు) - పండు
* ధర్మవరపు సుబ్రహ్మణ్యం - లెక్చరర్
* రాజీవ్ కనకాల
* అనితా చౌదరి
* తనికెళ్ళ భరణి
* ఎం. ఎస్. నారాయణ - పోలీసు

## పాటల జాబితా

కంప్యూటర్లు , రచన: సిరివెన్నెల సీతారామశాస్త్రి , గానం. దేవన్, కోటి, త్రివిక్రమ్ , అనురాధ శ్రీరామ్

నామనసుకేమయెంది , రచన:సిరివెన్నెల సీతారామశాస్త్రి గానం. ఉదిత్ నారాయణ్, నిత్య సంతోషినీ

నువ్వే నువ్వే కావాలంటుంది, రచన: సిరివెన్నెల సీతారామశాస్త్రి, గానం.కె ఎస్ చిత్ర

ఐ యాం వెరీ సారీ,రచన; సిరివెన్నెల సీతారామశాస్త్రి, గానం.కె.కె

నిద్దురపోతున్నా , రచన :సిరివెన్నెల సీతారామశాస్త్రి గానం.శంకర్ మహదేవన్

అమ్మాయీ నచ్చేసింది , రచన: సిరివెన్నెల సీతారామశాస్త్రి, గానం.రాజేష్, కౌసల్య

## బయటి లంకెలు

* ఇంటర్నెట్ మూవీ డేటాబేసు లో *నువ్వే నువ్వే*
# యు.విశ్వేశ్వర రావు

**యు. విశ్వేశ్వర రావు** తెలుగు సినిమా నిర్మాత, దర్శకులు. యు.విశ్వేశ్వరరావు 20 మే 2021న చెన్నై లో కరోనాతో మరణించాడు.

## విశేషాలు

విశ్వేశ్వరరావు సంపన్నుల కుటుంబంలో జన్మించాడు. ఇతనికి మూడుసంవత్సరాల వయసు ఉన్నప్పుడే తండ్రి మరణించాడు. మేనమామ ఇతనిని చేరదీశాడు. ఇతనికి 8 సంవత్సరాల వయసు వచ్చేవరకు అక్షరాభ్యాసం జరగలేదు. మొదట్లో ఇతడు మూడు సంవత్సరాల తరువాత చదువు ఆగిపోయింది. వ్యవసాయం చూసుకునే వాడు. ఇతని బావ దావులూరి రామచంద్రరావు ఇతడిని బాగా చదివించాలని నిర్ణయించాడు. ఫలితంగా ఇతడు తన 14వ యేటనుండి ముదినేపల్లి, గుడివాడ, ఏలూరు, విజయనగరాలలో చదివి బి.ఎస్.సి.పట్టా సంపాదించాడు. తరువాత గుడివాడ హైస్కూలులో ఉపాధ్యాయుడిగా చేరాడు. తనకు చదువు చెప్పిన టీచర్ల సరసనే సహ ఉపాధ్యాయుడిగా పనిచేయడం అతనికి వింతగా అనిపించింది. సినిమా నిర్మాతలు అట్లూరి పూర్ణచంద్రరావు, పి.రాఘవరావు గుడివాడ స్కూలులో ఇతని శిష్యులు. తరువాత గుడివాడలో జనతా ట్యుటోరియల్ ఇన్‌స్టిట్యూట్ స్థాపించి కొంతకాలం నడిపాడు. ఇతడికి విదేశాలలో వెళ్ళి చదువుకోవాలనే ఆసక్తి ఉండేది. కాని అతని బావ ప్రోద్బలంలో సినిమా రంగంలోనికి అడుగు పెట్టాడు.

మొదట ఇతడు పి.పుల్లయ్య వద్ద దర్శకత్వ శాఖలో సహాయకుడిగా చేరాడు. కన్యాశుల్కం, జయభేరి చిత్రాలకు పుల్లయ్య వద్ద పనిచేశాడు. ఆ సమయంలో బాలనాగమ్మ సినిమాకు తమిళ డబ్బింగ్ హక్కులు కొని నిర్మాతగా మారాడు. ఆ చిత్రం విడుదలై అతడికి లాభాలు తీసుకువచ్చింది. దానితో అతడు విశ్వశాంతి అనే సంస్థను స్థాపించి 15 తమిళ, తెలుగు డబ్బింగ్ సినిమాలు నిర్మించాడు. డబ్బింగ్ చిత్రాల వల్ల వచ్చిన ఉత్సాహంతో కంచుకోట, నిలువు దోపిడి, పెత్తందార్లు, దేశోద్ధారకులు వంటి భారీ చిత్రాలను నేరుగా నిర్మించి నిర్మాతగా స్థానం సంపాదించుకున్నాడు.

వాణిజ్యపరంగా విజయవంతమైన చిత్రాలు తీసినా తన ఆశయాలను ప్రతిబింబించే చిత్రాలను నిర్మించాలనే ఉద్దేశంతో అటువంటి చిత్రాలకు దర్శకత్వం వహించేందుకు ఎవరూ ముందుకురారని తనే దర్శకుడిగా అవతారం ఎత్తాడు.

నందమూరి తారకరామారావు హీరోగా కంచుకోట, నిలువుదోపిడీ, దేశోద్ధారకుడు, మార్పు, తీర్పు, హరిశ్చంద్రుడు లాంటి హిట్‌ సినిమాలను ఆయన నిర్మించి స్టార్‌ ప్రొడ్యూసర్‌గా ఎదిగాడు. ఆ తర్వాత ఎన్‌టిఆర్‌ తో వియ్యమందుకున్నాడు. ఎన్‌టిఆర్‌ కుమారుడు, సినిమాటోగ్రాఫర్‌ నందమూరి మోహనకృష్ణను, విశ్వేశ్వరరావు కూతురు శాంతితో వివాహం జరిగింది. మోహనకృష్ణ, శాంతి కుమారుడే యువ హీరో నందమూరి తారకరత్న.

## సినిమాలు

ఇతడు నిర్మించిన చిత్రాలు:

1. ఎవరాస్త్రీ? (1966) (డబ్బింగ్ సినిమా)
2. కంచుకోట (1967)
3. నిలువు దోపిడి (1968)
4. పెత్తందార్లు (1970)
5. దేశోద్ధారకులు (1973)

ఇతడు దర్శకత్వం వహించిన సినిమాలు:

1. తీర్పు (1975)
2. నగ్నసత్యం (1979)
3. హరిశ్చెంద్రుడు (1981)
4. కీర్తి కాంత కనకం (1983)

## మూలాలు
# శివకాశి బాణాసంచా

తమిళనాడు రాష్ట్రంలోని విరుదునగర్ జిల్లాలో ఉన్న శివకాశి పట్టణం భారతదేశంలో బాణాసంచా ఉత్పత్తికి ప్రఖ్యాతి చెందింది. బాణాసంచాను ముఖ్యంగా దీపావళి పండుగ సమయంలో పేల్చినప్పటికీ వివాహాలు, ఎన్నికల ఊరేగింపులు, నాయకుల పుట్టినరోజు వేడుకలు, క్రీడలలో విజయం సాధించినప్పుడు మొదలైన అనేక సందర్భాలలో ఉపయోగిస్తారు.

## చరిత్ర

బాణాసంచా వినియోగం భారతదేశంలో 19వ శతాబ్దం తొలినాళ్లలో ప్రారంభమైంది. మొట్టమొదటి బాణాసంచా కర్మాగారం కలకత్తాలో ప్రారంభమైంది. శివకాశి ప్రాంతం నుండి పి.అయ్యన్ నాడర్, షణ్ముగ నాడర్ అనే ఇరువురు సోదరులు కలకత్తా వెళ్లి అక్కడ పనిచేశారు. వారు అగ్గిపెట్టెల, బాణాసంచా తయారీలో మెలకువలు నేర్చుకుని శివకాశికి తిరిగి వచ్చి 1923లో అగ్గిపెట్టెల పరిశ్రమ ప్రారంభించారు. తరువాత ఎనిమిది నెలలకు జర్మనీ నుండి యంత్రాలను దిగుమతి చేసుకుని అనిల్ బ్రాండ్, అయ్యన్ బ్రాండ్ పేరుతో బాణాసంచా ఉత్పత్తిని ప్రారంభించారు. ఆ విధంగా ఈ పరిశ్రమ కలకత్తా నుండి శివకాశికి తరలించబడింది. 1940లో ప్రేలుడు పదార్థాల చట్టం ఏర్పాటై బాణాసంచా కర్మాగారాల లైసెన్సింగ్ విధానం, బాణాసంచా నిలువ, అమ్మకాలపై నియంత్రణ మొదలయ్యింది. శివకాశిలో 8000లకు పైగా బాణాసంచా ఉత్పత్తి చేసే పరిశ్రమలున్నాయి. భారతదేశంలో ఉత్పత్తి అయ్యే బాణాసంచాలో 90 శాతము ఇక్కడి నుండే వెలువడుతున్నది. ప్రతియేటా 800 నుండి 1000 కోట్ల రూపాయల బాణాసంచా వ్యాపారం ఇక్కడి నుండి నడుస్తున్నది. ప్రపంచంలో చైనా తర్వాత మన దేశం ముఖ్యంగా శివకాశి 365 మిలియన్ డాలర్ల వార్షిక టర్నోవర్‌తో బాణాసంచా ఉత్పత్తిలో ముందున్నది.

## ప్రమాదాలు

సుమారు 7 లక్షలమంది కార్మికులు ఈ బాణాసంచా పరిశ్రమలలో పనిచేస్తున్నారు. అనేక జాగ్రత్తలు తీసుకున్నప్పటికీ ఇక్కడ తరచూ ప్రమాదాలు సంభవిస్తున్నాయి. ప్రతియేటా 20-25 మంది ప్రేలుళ్ల వలన మరణిస్తున్నారు. ఈ పరిశ్రమలలో ఉపయోగించే రసాయనాల వలన కార్మికులు శ్వాసకోశ సంబంధ వ్యాధులకు తరచూ గురి అవుతున్నారు.

## మూలాలు
# బాణాసంచా

హైదరాబాదులోని ట్యాంక్ బండ్ వద్ద నిర్వహించబడిన బాణాసంచా

**బాణసంచా** లేదా **టప్పాసులు** లేదా **టపాసులు** లేదా **టపాకాయల** లేదా **పటాసులు** లేదా **పటాకులు** ఒక తేలికపాటి మందుగుండు సామాగ్రి. దీనిని దీపావళి, ఇతర ఉత్సవాల సమయంలో కాలుస్తారు.

## రకాలు

* సిసింద్రీ
* తారాజువ్వలు
* మతాబులు
* చిచ్చుబుడ్డి
* కాకరపువ్వొత్తులు
* తాళ్ళు
* వెన్నముద్దలు
* పాము బిళ్ళ
* భూచక్రాలు
* విష్ణుచక్రాలు
* తాటాకు బాంబులుమతాబు కాలుతున్న దృశ్యం
* అగ్గిపెట్లు
* పెన్సిళ్ళు

## బయటి లంకెలు

* www.crackerpacks.com బాణాసంచా వివరాలు
* బాణాసంచాపై తీసిన ఒక వీడియో
* బాణాసంచా కాల్చడంవలన చేతికి ఐన గాయం (బొమ్మ) Archived 2009-10-24 at the Wayback Machine

## మూలాలు